
„Luceafărul“ — An. III. Nr. 19. — Budapesta, 1 Octomvre, st. v. 1904. 


Ăbonament. 


Abonamentul se plătește înainte! Pe un an: 12 cor.; 
pe 1/2 an: 6 cor. Pentru învățători, preoți săraci și studenți; nu- 
maï pe un an: 7 cor. — În Romiînia: un an: 16 lei; 'han: 8lel. 
Pentru preoți învăţători şi studenţii din Romînia, numai pe un an 
12 lei. — Un număr 50 bani, în Rominia: 65 bani. 


Autorii romîni, cari doresc ca revista noastră să ia notă 
despre operele lor, sînt rugaţi a trimite redacţiei cîte un esemplar. 


Premiul „Luceafărului“ a fost întimpinat de pretutindeni 
cu interes viii. În numărul de față începem publicarea lucrărilor 
întrate. Condiţiile se pot ceti în numărul 14—16. 


Mutindu-se administraţia în str. Zöldfa 7, rugăm să ni se 
trimită mandatele la această adresă. 


Coperta acestui număr e lucrată de D-șoara Lili Vincenz din 
Craiova. 

IOSIF ŞTERCA-ŞULUŢU DE CĂRPINIȘ. 


Alegerea de președinte al fruntaşei noa- 
stre instituţiuni culturale „Asociaţiunea“, 
e un moment destul de important în viaţa 
noastră culturală, pentru ca noi ucenicii 
condeiului s'o învrednicim de atenţiunea 
cuvenită. 

Faptul, că adunarea generală a „Astrei“ 
din Timişoara a proclamat, unanim şi cu 
multă reverinţă, de preşedinte al ei tocmai 
pe una dintre cele mai venerabile figuri, 
cari împodobesc Panteonul nostru naţional, 
ne umple inima de bucurie și de nădejde 
întrun viitor mai bun. În sinul „Astrei“, 
acest eveniment credem că însamnă 
inaugurarea unei munci serioase și a 
unei activități disciplinate, care va de- 
săvirși sporul greoi de pînă acuma, şi va 
înmulți prin fapte cumpănite meritele ace- 
stei instituțiuni. 

E bine ca şi marele public să-şi dee 
samă de trecutul şi virtuțile persoanei că- 
reia un popori-a încredințat o misiune atit 
de sfintă și grea, de aceia găsim potrivit a 
enara pe scurt momentele mai importante 
şi mai caracteristice din viața noului pre- 
şedinte.! 

DI Iosif Șterca-Șuluţu de Cărpiniş e vlăs- 


1 Datele biografice şi toate inforn aţiunile le luăm 
din Memoriile dlui Şuluţu, din «Enciclopedia Romină» şi 
din nişte preţioase notițe ce le avem la îndămină. 


tarul unei ilustre familii din munţii Apuseni, 
despre care G. Bariț scrie: „Familia Şt. 
Șuluțu de Cărpiniş și Aron de Bistra, e 
una din cele mai renumite şi bine- 
cuvintate de Dumnezeă, între două sute 
cincizeci de mil familii din Transilvania.“? 
În trecutul aceste! familii sînt înnădite 
multe clipe de entuziazm înălțător şi multe 
momente de mindrie naţională a Rominilor 
din Ardeal. Atunci, cînd se va urzi istoria 
neamului romînesc din Ungaria ea desi- 
gur va figura pe cele mai frumoase pagini 
din trecutul nostru. 

DI Iosif Șterca-Șuluţu e fiul marelui ro- 
mîn loan Șterca-Șuluţu (n. la a. 1796, + 
1858), e nepot de frate al Mitropolitului 
Alexandru şi strănepot al episcopului Petru 
Paul Aron de Bistra. Casa tatălui d-sale, 
tribunul dela 48 şi sufletul operaţiunilor 
militare ale acelor vremuri crîncene, era 
cuibul planurilor măreţe izvodite de frun- 
taşii neamului romiînesc din Ardeal şi de 
refugiații politici din Rominia. Tatăl, ca 
şi fiul mai mare, Dionisie, (n. la 1825 
+ 1897), — care a organizat garda naţio- 
nală din Arad şi Abrud-sat și care și-a 
testat toată averea, de 40,000 coroane, 
pentru scopuri naționale — au fost în tot- 


3 «Transilvania» din 1877 Nr. 24. 

deauna naționaliști convinşi și însuflețiţi, 
luînd parte activă şi intenzivă la toate miş- 
cările naţionale şi culturale rominești ce 
au durat cursul veacului trecut. 

Fiul al doilea, losif, s'a născut în 10 
Septembre 1827 în Cimpeni. Studiile și 
le-a făcut în Cluj, Murăş-Oșorheii și în 
Budapesta. Dela 1849—61 a ocupat mai 
multe funcțiuni în administraţie ; la anul 
1861 a îiost ales de vice-comite a! comi- 
tatului Cetatea- de-Baltă ; la 1863—4 a 
fost deputat în dieta din Sibiii, iar 
dela 1869 a funcționat în calitate de 
consilier la Tribunal pînă la a. 1881, 
cînd, în urma atitudinei d-sale neplăcute 
cercurilor oficiale, a trecut în pensiune.! 

Ca funcţionar de stat superiorii săl 
maghiari şi nemți, preşedinţi de tribunal, 
comiți supremi, contele Beldi Ferencz şi 
Bethlen Farkas, apoi cancelarul curții im- 
periale contele Francisc Haller, aii scos 
în relief în decretele lor, — publicate şi 
în „Gazeta Trans.“ — caracterul, capa- 
citatea, imparţialitatea, cultura superioară 
și ambiţiunea d-sale de a fi întotdeauna 
corect. 

Cel ce vrea insă să cunoască sufletul 
curat și romînesc al D-lui Șuluţu trebue 
să citească scrierile sale. 

„Scrierile mele, în formă de monografii, 
biografii, schiţe istorice, aŭ avut un singur 
scop: eternizarea și restabilirea adevărului 
asupra întimplărilor, mai ales a faptelor 
săvirşite de poporul romîn şi de conducăto- 
rul poporului, Avram lancu. A întări pe 
Romîni în credinţă și pietate; a-i desvolta 
ambiţiunea naţională şi mindria pentru tot 
ce-i strămoșesc; în fine a-i infiltra ade- 
vărată independenţă sufletească“ — ne 
spune singur, aşa de sincer, dl Șuluţu.” 

Aceste scrieri aŭ întradevăr mai ales 
valoarea unor preţioase izvoare pentru 
evenimentele din 48. Ele aruncă însă o 
lumină fericită şi asupra personalității 
autorului. kle ne spun că din frageda 


1 Cf. «Enciclopedia Romiînăc, tom. III. p. 1042. 

2 Cf, Memorii VI. p. 127. Tot acolo vezi și numele 
bărbaţilor cu nume, car! s'aii exprimat elogios despre 
scrierile diul Şuluţu. 


LUCEAFARUL 


Nrul 19, 1904 l 


tinereță era un însuflețit adept al celor 
mal liberale și democratice principii. La 
15 Martie 1848 îl vedem luînd parte ac- 
tivă la mişcările frumoase ale tinerimii 
ungare din Pesta. La liberarea întemni- 
țaților politici Tancs ts şi Murgu ïa parte 
și d-sa, iar pînă cînd Petőfi a declamat 
celebra poezie revoluţionară „Talpra ma- 
gyar“ era în imediată apropiere.! Inti- 
mitatea dlui Șuluţu cu tineri! din Pesta 
ni-o dovedeşte şi faptul, că matadorii 
revoluţiei: l-aŭ cercetat în luna Maiŭ 1848 
la casa părintească în Abrud, unde ai 
stat 8 zile. Atunci a condus d-sa pe Vas- 
vári la Iancu în Vidra, unde între acești 
doï a avut loc celebrul schimb de vorbe. 

In „Memorii“ di Şuluţu ne povesteşte 
luptele Romînilor din Munţii-Apuseni cu 
Hatvani şi cu Kemény Farkas, apoi ca- 
tastrofa Abrudului, restabilind adevărul 
istcric adoptat şi de Unguri chiar şi în 
ceea ce priveşte personalitatea iui lancu, 
pe care nu-l mai numesc tăciunar, bandit 
Şi laş, ci tînăr idealist, cum erai Petofi 
şi Vasvári ai lor. 

În ceea ce privește valoarea „Memo- 
riilor“ dlui Șuluţu, credem de nimerit a 
reproduce cuvintele lui G. Bariţiii.: 

„Domnul Șuluţu este unul din puţinii 
scriitori originali şi vom spune pentru ce. 
Dinsul este original pentru că e înzes- 
trat cu un spirit de observare din cele 
mai perspicace, dotat cu un tact fin şi 
profund cunoscător al oamenilor şi rela- 
țiunilor sociale și politice din patria sa; 
cu o vastă experiență consumată, are în 
totdeauna curajul opiniei, al sentimentelor 
şi al convingerilor sale. 

Incă nimeni n'a fost în stare a răs- 
fringe nici unul din preţioasele descope- 
riri şi adevăruri istorice, pe cari distinsul 
autor ni le-a împărtășit în scrierile sale 
de pină acum. Nu, pentrucă cele ce ne 
spune domnul Șuluţu în scrierile sale 
sînt purul adevăr, nefalsificat, garantat 


1 «îl tineam de-un piclor» Cf. Memorii, VI. p. 223, 

2 Vasvári Pál, Vidâcs jános, Lisznyai Kálmán şi Gaj- 
zágo Salamon. 

3 «Observatorul» Nr. din 2/5 1883. 

prin documente autentice, prin puritatea 
sentimentelor şi a caracterului săă per- 
sonal, pe care nimeni nu va cuteza să-l 
tragă nepedepsit la îndoială.“ 

Părţi din „Memorii“, (o femee eroică) 
sînt reproduse şi în cărţile didactice din 
Romiînia. Guvernul nostru a oprit această 
carte din motiv că aţițţă duşmănia dintre 
Romini şi Unguri. 

Pelingă „Memorii“ dl Șuluţu a scris în 
„Enciclopedia Romînă“ peste 80 de ar- 

ticole, cele maï multe istorice şi referi- 
toare la evenimentele din 48. Astfel amin- 
tim : monografia Abrudului, biografia lui 
lancu, a prefecţilor şi tribunilor cari aŭ 
luat parte la luptele din 48, a lui Dragoş 
şi Dobra etc., cari aŭ importanța că sînt 
povestite de un martor ocular neexcep- 
ționabil. Vrednice de remarcat, tot din 
aceiași publicațiune, sînt „lobagil“ şi 
„Valachii.“ 

Coloanele „Gazetei“, ',„Federațiunii“, 


—. 


IOSIF ŞTERCA-ȘULUŢU. 

„Observatorului şi ale „Transilvaniei“ — 
în care nime n'a scris mail mult afară de 
Bariţii — sînt pline de studii și articole, 
cari apără trecutul şi drepturile noastre 
naţionale. 

DI Șuluțu s'a ocupat, fiind foarte com- 
petent, şi cu literatura vinătorească, şi a do- 
vedit că țăranul romîn, care în „Vadâsz- 
lap“ — aflătoare şi pe masa M. S. Re- 
gelui — e batjocorit, scriindu-se afirma- 
țiunea ridiculă că fuge ca un laş de ursi, 
— a fost din vechime superior ca vinător 
popoarelor conlocuitoare. 

DI Șuluţu s'a distins şi ca polemist re- 
zolut, care şi-a apărat întotdeauna afir- 
mațiunile cu mult rezonament și cu o pu- 
ternică îndărătnicie. Lăsind la o parte 
polemicile d-sale cu istoricul G. Bariţiii, 
amintim  discuțiunile ce le-a purtat cu 
Ovâri, Urmâssy Lajos și cu renumitul 
general Klapka?. 

Meritele d-lui Şuluţu ca Romîn în viaţa 
socială sînt tot aşa de mari ca şi cele 
pe terenul cultural. A luat parte la toate 
conferințele, congresele naţionale, a fost 
membru în dieta din 1863/4, apoi în co- 
mitetul partidului naţional dela 1881—84. 
Ca funcţionar de stat a avut mult să în- 
dure dela superiorii săi, dar întotdeauna 
a ştiuta suprapune, cu cinste, interesele 
de obşte celor personale. 

In „Gazeta Transilvaniei“ Nr. 177 din 
1904 ne spune singur: „Eŭ din parte-mi 
mi-am făcut datorința faţă de poporul 
Romîn, din frageda mea tinereţe. Am făcut 
dreptate şi am împedecat de a i-se face 
nedreptate ţăranului, în toate ocaziunile, 
timp de 30 ani, cît am stat în serviciul 


1 Dovada cea mai desminţitoare e satul meii din 
crierii Carpaţilor, de sub poalele «<Călimanului», unde 
nu-i pul de Romin care să nu fi dat binețe «cumătru- 
luis». Numai fie-lertat moşul meii a tras pielea la 
vre-o 25. 

2 Cf. «Transilvania» Nr, IV, a. 1900 și «<Memorii> VI 
pag. 159—189, de unde se poate convinge oricine de 
ținuta deamnă a dlui Şuluţu în mişcările dela 1859. 

3 Cf «Gazeta Trans.» Nr. 24 din 1868. Din persecu- 
țiunile ce le-a suferit pe vremea absolutismului e de 
ajuns dacă amintim decretul guvernatorului Lichtenstein 
din 1 lunie 1859 Nr. 2316, care-l ameninţă cu destituire 
fiindcă «nu S'a înfiorat a se numi de un aderent al 
Unirii Moldo-Valachiei.» Cf. >Memorii» IV. pp. 41—50. 

statului. Ce a cîștigat țăranul, fostul io- 
bagiii şi comunele iobăgeşti cu ocaziunea 
comasărilor, a segregărilor de păduri şi 
păşuni; în procesele urbariale pentru mo- 
şiile ţărăneşti; pentru dreptul de a ţinea 
tîrg (mărturie); pentru dreptul de crîş- 
mărit etc. valorează sute de mii de flo- 
reni. La înființarea Asociaţiunii, cînd 
aceasta n'avea altă avere, afară de una 
mie floreni dată de episcopul Șaguna şi 
două mii floreni daţi de mitropolitul 
Şuluţu, am pornit ca vice-comite pe sate, 
luînd pe lîngă mine pe protopopul gr.-or. 
Almășan şi pe preotul gr.-cat. Tilea şi 
am încheiat contracte cu comunele ro- 
mîneşti, prin ce s'a asigurat Asociaţiunii 
o sumă de 5000 floreni. 

Cînd singeraii vitejii Romîni la Plevna 
pentru neatirnarea Romîniei, am pus la 
cale pe doamnele de romîn din Sibiii, 
ca să întreprindă o colectă, la care am 
subscris ei 100 fl. în bani, altă sută în 
broşuri şi două lăzi de scamă fină. Era 
p'aci să-mi pierd poziţia. Pentru zidirea 
şcoalei civile de fete am dat 100 fl. 
Pentru zidirea unei aripi la gimnaziul 
din Blașiii 100 fl. Pentru muzeul istoric- 
etnografic 100 îl. Şi numai cu greii s'ar 
putea găsi o listă de dai Doamne pentru 
scopuri culturale şi naţionale, pe cari nu 
S'ar afla numele mei cu sume conside- 
rabile. Toate aceste le-am făcut în tăcere, 
fără nici un reclam, de care nam tre- 
buinţă, ci le-am făcut pentrucă iubesc pe 
țăran cu toată puterea sufletului meii.“ 

Viaţa d-lui Șuluţu e împletită cu cele 
mai importante momente ale Asociaţiunii. 
Pe lingă cele mai sus înşirate, la a. 1881, 
cînd guvernul a interzis Asociaţiunii aran- 
jarea unei expoziţiuni, d-sa împreună cu 
dl Partenie Cozma şi dl Eugen Brote 
şaŭ constituit întrun comitet privat şi cu 
multă osteneală și jertfă aŭ reuşit să-și 
realizeze planul: aŭ aranjat expozițiunea 
care a stors pe acele vremuri admira- 
țiunea tuturor. 

Cînd comitetul central al Asociaţiunii 
a modificat statutele, d-sa a fost acela 
care a pretins ştergerea dreptului rezervat 

guvernului ungar de a aproba alegerea 
preşedintelui. Prin luptă energică ai reuşit 
să înlăture această tutelă danaică, împre- 
jurare pe care astăzi di Şuluțu o ştie 
mai bine aprecia. 

Tot d-sa a propus în numărul festiv 
al revistei „Transilvania“ ca adunările 
generale să îmbrăţişeze tot teritoriul lo- 
cuit de Romîni din Ungaria. 

Cînd comitetul central a decis zidirea 
unei şcoale de fete, pe banii colectați 
pentru o academie romînă, di Şuluțu a 
luptat din greŭ pentru reușita planului. 
Ca delegat permanent al comitetului cen- 
tral şi astăzi se interesează de mersul 
acestei şcoale ca un bun părinte. 

Orice idee nobilă s'a ivit, dl Șuluţu, 
care nu cunoaşte invidia, „boala romi: 
nească“, cum o numise d-sa mai anii 
trecuţi, a sprijinit-o întotdeauna. Astfel 

a fost subvenţionarea şcoalei de fete și 
înființarea mesei studenţilor din Sibili. 
D-sa a fost un urzitor al ideii de a se scrie 
„Enciclopedia Romină“ şi de a se clădi 
„Muzeul naţional“, pentru care osteneşte 
zi de zi îndemnînd şi controlind. 

In 1902 a propus în comitetul central 
„Unificarea limbii literare și a ortogra- 
fiei“. Idee care a fost mult discutată, dar 
a cărui realizare, durere, înaintează încet 
din cauze independente de voința celor 
cu bune intenţiuni. 

Aceste sînt mărturiile despre viaţa şi 
activitatea noului preşedinte al Asocia- 
țiunii, adunate în grabă, ce e drept, dar 
îndestulitoare pentru a ne întări încre- 
derea ce trebue să o avem în persoana 
aceluia, dela care așteptăm o nouă şi mai 
fericită zodie în viaţa Astrei. 

O. T. Codru. 


DIN HENRICH HEINE. 


O dal pe-obrajii tă! în floare 
E primăvară şi lumină, 
Dar tot' în inima ta moare, 


Că val, ţi-e inima n ruină ! 


l-a seama! Teme-te odată 
Obraji tă! ruini să pară, 

In timp ce “n inima 'n viață 
Tu vel simți că-l primăvară 


Ludovic Dauș. 


SS 

Aristotele Valaoriti (1824—1879) e cea mai 
de seamă personalitate în literatura poetică a 
Greciei moderne. Adăpat la izvorul nesecatei 
poezii a naturei şi a cîntecului popular, el, cu 
talentul săit viguros, a creat opere originale de 
o adevărată valoare poetică și a dat limbei neo- 
grecești cea dintii îndrumare pe calea desăvir- 
şirei. El în multe privinţi poate fi considerat ca 
Alexandri al Grecilor. Amîndoi aŭ avut mode- 
luri în literatura franceză şi aŭ atins aceleaşi 
coarde, împrumutind subiecte din popor şi din 
istoria naţională şi cîntind idealuri şi sentimente 
care aŭ fost ale contimporanilor lor; deosebi- 
rea e că Valaoriti e mai unilateral şi n'a încer- 
cat alte genuri literare. O altă mare deosebire 
între dînşii e că pe cîtă vreme Alexandri a 
avut o înrîurire uriaşă asupra poporului romîn, 
dimpotrivă, lucrarea poetică a lui Valaoriti, deşi 
nu mai putin frumoasă și puternică, a rămas 
fără efect durabil şi intenziv asupra poporului 
grec. Pentru cunoscătorii adinci ai împrejurări- 
lor din Grecia acest fenomen curios îşi are o 
explicare firească. În literatura neogreacă există 
și perzistă un dualizm de formă şi de fond, 
care se urcă pînă 'n epoca bizantină, slăbeşte 
sub domnia Turcilor şi răsare azi covirşitor. 
Pedantizmul scîrbos, hrănit de tradiţie şi gran- 
domanie și sprijinit de stat, de biserică şi şcoală, 
încearcă să curme pulzul vital al naţiunii, al- 
tuindu-i ramura verde pe putregaiul unei lumi 
moarte de două mii de ani. O muncă deşeartă, 
istovitoare, a cărei urmări funeste neamului lor, 
puţinii Greci cuminţi le văd cu groază şi încep 
să dee alarma, dar glasul lor e glasul celui ce 
strigă în pustii — cel puţin pînă acum. Un 
proces analog s'a petrecut și la alte popoare, 
la Italieni, la Romini. Dar cei dintii aŭ ştiut de 
mult să se eimancipeze de supt tutela limbei la- 
tine şi să-şi afirme propria individualitate prin 
genii nemuritoare; iară Rominii, plini de bun 
simţ și spirit practic, aŭ dezlegat problema în 
chip firesc şi fără zguduiri seculare. 

De ce grozavă năpastă aŭ scăpat Romiînii 
lepădîndu-se de opera lui Maxim şi Laurian, o 

putem afla de la Greci, unde scriitori! naţionali, 
care se inspiră şi scriă în limba poporului, sînt 
socotiți de eretici şi oropsiţi pretutindeni. Ma- 
sele inconştiente, lipsite de carte sai crescute 
greșit, urmează pilda celor de sus, aşa că scri- 
erile, alcătuite în graiul viă şi menite a mărgini 
influența fatală a cârturarilor atotputernici, abia 
găsesc un răsunet slab în popor, şi zac la an- 
ticare ca niște vrafuri mîncate de molii şi aco- 
perite cu praf, saii slujesc băcanilor de învălit 
grămezile de stafide şi măsline. 

Nu e de mirare deci că Valaoriti, deşi frun- 
taş între scriitorii naţionali, a fost puţin gustat 
Și prețuit. 

Pentru a înţelege și mai bine acest lucru, 
după părerea mea, trebue să adăogăm şi un 
alt motiv, nu mai puţin vrednic de luat în seamă. 
Valaoriti (cum arată şi numele Valaor-Bălaur, 
cu sufixul grec — itis) e originar din Epir, de 
la Pind, şi prin urmare de origină romînească; 
şi măcar că, emigrind de mult în Grecia, sim- 
ţia grecește şi se ţinea de grec, dar singele lui, 
dar firea lui întreagă nu putea să-l dezmintă 
în opera lui literară. El ni se înfăţişază ca o 
făptură vînjoasă și verde ca brazii Pindului, ca 
un muntean care a moștenit din belşug vlaga 
sănătăţii şi a tăriei multor generaţii născute și 
crescute în azrul şi libertatea pădurilor, înzes- 
trat cu apucăturile şi instinctele specifice ale 
poporului romîn, mai primitiv, mai rural, mai 
sălbatec de cît poate fi un reprezentant al rasei 
greceşti cu caracterul eminamente orășânesc. 
Interesant în această privinţă e cela ce ne spune 
un biograf a lui, cumcă „poetul nu putea scrie 
un vers pînă cînd — din inzula Leucada (Santa 
Maura) unde locuia el — nu'şi arunca privirea 
în faţa lui, spre munţii Pindului care se pier- 
deau departe în nori“, — atît de dragă, instinc- 
tiv, îi era patria părinţilor şi străbunilor săi! 
Dar nu numai pe el ni l-a zmuls şi înstrăinat 
vitrega soartă a rominizmulul din Turcia și 
Grecia, ci şi pe alți trei poeţi însemnați: pe 
Riga din  Veleștin (1754—1798), cîntărețul şi 
martirul libertăţii; pe Zalocosta (1805—1858), 
poetul liric adeseori egal cu Valaoriti, şi în sfîr- 
şit pe compatriotul săi Cristalli din Săra 

(comună romînească din Epir), un tînăr mult 
promiţător, dar prea de timpuriii răpit de moarte. 

Valaoriti e binişor cunoscut publicului euro- 
pean prin diferite traduceri şi studii făcute de 
străini asupra lul. Pînă acum nu cunosc din 
el o traducere în limba romină, cu toate că au- 
torul ca romîn de origină şi artist, merită o în- 
doită atenție din partea noastră. Fie traducerea 
de faţă un îndemn pentru a-l cunoaşte mai de- 
parte şi-a preţui o forță pierdută din marea 
energiei romîneşti ! 


FUGA. 


— «Dă-mi calul, Brioni, dă-mi calul să zbor! 
Vezi Suli! la mijloc ne stringe. 

Dă-mi calul de grab’, aud gloanţele lor 
Cum şueră calde, setoase de singe. 


Brioni, mai iute. O clipă de”! sta, 
Din ghiara lor n'olii mal scăpa. 

Dă-mi! calul! Îmi pare că văd fustanela 
Vrăjmașului crunt, a lui Lambru Giavela. 


Brioni, tu nu-l vezi? Ca moartea rinjind 
Se 'nviforă, spada *nvirtind, 

Se "'ntunecă ochi!'mi şi inima "'nghiaţă, 
Mă mistue, piere sărmana-mi viaţă. 


Virtej furtunatec ori lacom potop 
Mă ’nghite cu volbura-i ca pe un strop. 


1 Suli e un ţinut muntos în Epir, patria vitejilor Su- 
lioţi, un trib albano-romin, a cărul rezistență eroică la 
atacurile puternicului vizir Ali-Paşa, satrapul Epirului, 
li-a făcut numele vestit în întreagă Europa. Luptele lor 
cu Ali avură loc la începutul veacului trecut. Căpetenia 
lor, cum se vede mai la vale, e Lambru Giavela, care 
e îmbrăcat în fustanelă (o cămaşă scurtă şi cu multe 
cute), purtată de Albaneji și haiduci. Ali-Paşa, venind 
cu putere multă să supue pe rebelii Sulioţ, e silit să 
fugă ruşinos şi să se ascunză în reședința lui din Za- 
nina, capitala Epirului. Poetul ni-l prezintă în momen- 
tul cînd, simțind primejdia, strigă lui Brioui, omul săii, 
să aducă frumosul săii fugar spre a-l scăpa cu fuga. 


Spre mine privirea-l o văd înholbată. 
Cu spada-i vrea pleptu-mi adînc să-l străbată, 


Simt fterul în mine, simt pleptul meŭ rupt — 
Auzi]! mă chiamă să lupt. 

Mă arde suflarea-i wurdară de ghiaur ; 
O vezi-l asupra mea ca un balaur! 


Dă-mi calul! Că 'n vale acum umbrele curg 
Și pot să mă pierd în amurg. 
Acuma, cînd steaŭa-ï se slinge 'n mormîntu-l, 
O Lună, Ali-Paşa te roagă să-l mintul». 
* 
x ë * 
În față-ï stă mindru fugarui privind 
Ca corbul de negru sclipind, 
Cu şaua de aur, potcoave de-argint... 


El bate şi scurmă pămînt din copite, 
Zăbala din gură-şi înghite 

Şi nările ’ntinse şi late 
I spumegă rumene și singerate. 


Aude războiul, nechează, ciuleşte, 
Săibatec în juru-l privește, 

Și coama-l tresare și coada ’n fior, 
"ŞI mlădie trupul drept şarpe uşor. 


Şi sprinten ridică piclorul dintii, 
Străluce potcoava ’n călcîtii ; 

Şi totu-I mîndreţe şi totul tărie — 
Păcat pentru fugă menit el să fie! 


Giavela se uită, de pizmă oftează 

Şi buzele-şi muşcă şi-amar lăcrimează: 
— <Rolb falnic, călare pe tine 

Aş face Ianina 

Şă mi se 'nchine!e 


Dar calul de coamă la paşa 'npgheţat 
Şi "'ncalecă, — l-a "ncălecat, 
Şi tute ca glontele fulgerător 
Se pierde prin umbră de neguri și nor. 


George Murnu 

Mi-ai zis: — „O sărutare îţi daŭ cu vote bună, 
Dar martoră ne fie o rază de lună!“ 


SUPT LUNĂ, 


Petreci cu-a mele lacrimi şi rîzi ca o nebună... 
l-a seama! Poat'-ei plînge, cînd nu va mai fi lună. 
Ludovic Dauș. 

l. 
Aurel cere bani. 
— Schiţă din viaţa dela sate. — 


Popa din Răstoci şede pe prispa casei cu 
cotul sting răzimat pe genunche şi cu capul 
proptit în palmă. Giîndul îl poartă iară, ca de 
atîtea ori, prin depărtările vremilor trăite şi pe 
la pragul celor viitoare, pe cari Dumnezeii doară 
se va îndura ca să le deie mai senine şi mai 
îmbelșugate. Printre frunzele frăgarului crescut 
lîngă casă, citeva raze de soare se scoboară şi 
se joacă pe părul şi pe obrajii popii, i gîdile 
genele, i sărută ochii mari albastri şi i-se as- 
cund prin barbă. Dar popa stă nemișcat. Nici 
jocui razelor, în cari se leagănă frunzele frăgarului, 
nici căldura lor nu-l turbură. Tot stă popa aşa 
şi gîndeşte, gîndeşte, numai el mai ştie cite gin- 
deşte şi faţa lui, cam suptă, dar frumoasă încă, 
se îmbujorează şi ochii i strălucesc supt lumina 
şi sub căldura razelor de soare, ori supt gîn- 
durile îndepărtate şi ademenitoare, cari îl mîngăie. 

Valeria e în casă la lucrul ei de mînă. Preo- 
teasa cu copiii cei mai mici e dusă în grădină, 
ca să aducă buruiene pentru purcei şi nu e ni- 
meni de aproape, cine să sparie gîndurile popii. 
Galiţele strigă toată ziua ca în ghiare de uliu, 
dar cu ele s'a obicinuit popa. Se miră el şi nu 
înţelege, ce să fie, că galițele lui nu mai tac 
din gură. Abia se împrăştie dela mîncare, giştele 
încep să găgăiască, rațele să răcăiască. Din 
curtea vecinului nu se aude un glas de galiță 
cît e ziua de mare. 

Cine ştie pînă cînd ar sta popa cu cotul pe 
genunche şi cu capul în palmă şi ar tot gîndi. 
Dar portița dela uliţă scîrțăie şi se deschide în 
laturi. Popa se scoală să vază cine e şi îl vede 
pe Bălu, straja satului. 

— Viaţă bună, să deie Dumnezău, domnule 
părinte. 

— Sănătate bună. Dar ce ne aduci? 

Bălu aduce o mînă de scrisori, dar nu apucă 
să deie răspuns, ci se răpede la portiță și de 
acolo la uliţă. 

— Ei, limbricii dracului! Da iute aţi simţit 
că vi-i lumea slobodă. 

»Limbricil dracului» sint purceii popii, rotun- 
jori, netezi şi sprinteni, cari scăpasără la uliţă cînd 
a intrat Bălu. Bălu haida după eï, tot schiopă- 
tind şi legănîndu-se. Popa iese în portiță şi pri- 
vește în urma Bălului și a purceilor, cum se 
gonesc dela o margine a uliţei la alta şi mai 


t Particularităţiie de limbă sînt din Bihor. 
Nota Autorului. 


intră prin ocoalele oamenilor — și îl cuprinde 
un neastimpăr, cum de nu vine mai iute Bălu 
cu purceii. Nu pentru purcei, căci el nu s'or 
perde, dar ar vrea să vază ce a venit dela poştă. 

Întrun tirziii Bălu se întoarce gifăind. Popa 
primeşte scrisorile. Cîte-va dintre ele le dă iar 
lui Bălu, ca să le ducă: două la învăţător, una 
la jidov, una la Marița Creţului şi să-i spună, 
că e dela Vasilică din cătănie. Şi birăului să-i 
spună aşa, că a poruncit dl notarăş cu poruncă 
dela di solgăbirăii, că pînă Duminecă după Ru- 
salii toată peatra să fie scoasă la drum, iar a 
cui nu va fi scoasă va fi globit şi birăului încă 
i va veni gloabă dacă nu s'a scoate toată peatra. 

Bălu se duce în drumul lui. 

Pe un plic popa cunoaște slova lui Aurel şi 
îl desface iute. Apucînd a ceti, umbre de gin- 
duri grele i-se înşiră pe faţă. 

Se aude o nouă scirțiitură, cu care se deschide 
ușa grădinii, şi popa vîreşte scrisoarea cu grabă 
în buzunarul surtucului, încurcat oare-cum şi 
mustrindu-se pentru fapta sa, căci de altfel nu 
are obiceiul de a ascunde nimic dinaintea preo- 
tesei. 

„ Preoteasa scutură buruienile din poală la purcei 
şi la galițe şi apoi vine în casă. 

— A fost cine-va la noi? 

— A fost Bălu. 

— Vezi, că n'am ştiut să-i daŭ ca să-mi aducă 
drojdiuțe. Duminecă sunt Rusaliile şi ași face 
vr'o prăjitură. 

— Face. Dar cu ce? Pînă la drojdiuţe îţi 
mai trebuesc multe. 

— Mi-a mai rămas încă fărină din cea dela 
Paşti. 

Silvia şi Mihai se ţin de rochia preotesei. 

— Mamă, cu compot de smeură! 

— Şi păţintă cu me-e, mamă! Păţintă cu 
me-e ! 

— Auzi-l? 

— Lasă, că i-oi împăca eŭ. 

După-ce a intrat în casă preuteasa cu copiii, 
popa o ia spre grădină, scoate scrisoarea lui 
Aurel şi i citeşte sfîrşitul, pe care nu apucase 
a’l ceti mai înainte: «dorindu-vă sănătate și toate 
cele bune, vă sărut mînile, al dvoastră iubitor 
fii Aurel» — și o citeşte iar dela început. 

Popa se întoarce de grabă din grădină şi îşi 
ia bota de după uşe ca să plece de acasă. 

— Dragă, eŭ mă duc pînă sub pădure, să 
văd grîul ce mai face? 

— Tată, şi io. 

— Şi io! 

— Ba, voi staţi acasă, că de sară e rece. 

— la-mă şi pe mine tată. Hm—m—m... 

— Şi io, şi io. 

— EI, ce vi-am spus odată? Copii răi, ce 
sînteţi. Vreţi să vă aduc pe sfintu Niculae? 

— Tăceţi, că dacă veţi fi buni, v-a face 
mama prăjituri la Rusalii. 

— Cu compot de smeură? 

— Păţintă cu me—e—e? 

— Cu smeură și cu mere, numai să fiți as- 
cultători şi buni şi sara să vă rugaţi frumos. 

— Mult e pînă la Rusalii? 

— Numai mine mai e. Poimîne sînt Rusaliile. 

— U-usalilili. .. Păţintă cu me—e... 

* 


Viînturile, cari aduc răcorile preste holde aŭ 
mai răcorit şi gîndurile popii, căci prea erai 
înferbîntate şi se încurcaseră, de nu le mai afla 
popa rostul. 

Aurel scrie, că şi-a perdut locul ce-l avuse în 
cancelaria unui advocat, care i dădea doauăzeci 
şi cinci de florini la lună şi se roagă să-i tri- 
mită cinci-spre-zece florini, ca să aibă cu ce 
trăi pînă cînd îşi va afla iară vre-un loc. 

Doamne, cum nu i-ar trimite cu tot sufletul! 
Dar de unde?... Înainte de Paşti i-a trimis 
treizeci de florini pentru didactru. Bine, că 
atunci a vindut pe murga și a putut face bani. 
Dar acum? Purceii ăştia nu aŭ preț încă. Apoi 
rămîne gol, ca napu, numai cu găinile în ocol. 
Dar vine plata porţiei. Dar la iarnă din ce 
dracu — doamne iartă-mă — să mai faci bani? 


Şi totuşi! Pe Aurel nu îl poate lăsa fără un 
crucer. ] trebuie mîncare, i trebuie să plătească 
o cameră. Din ce? Fără bani e de perit. 

Dar doară-doară ... Mercuri a fost tîrgul la 
Cremenea. Vor mai fi făcut oamenii bănișori. 
Da, da... Căci, doară, în sat şi între oameni 
nu ești în codru, ca să n'ai tu cătră cine te 
întoarce cu vorba! 

Catiţa Cociului a vîndut gişte Mercuri și ar 
putea să plătească florinul, cu care e datoare. 
Alecsa a dus bucate şi ar putea şi el să plă- 
tească. Ar fi cinci florini. Apoi Petre Sumănaru 
şi lancu... Popa i numără în gînd pe toți, 
dela cari ar avea să capete bani. Ar fi ei destui, 
dar cum să poţi scoate dela toți de odată? 
Acum totuşi, barem cei cinci-spre-zece florini 
să iasă, ori chiar și numai doisprezece, căci 
din cît nu s'ar ajunge va mai lua împrumut şi 
el. Ce să facă? 

Popa mai merge pînă la marginea holdei, 
rupe vre-o trii spice, ca să-i aducă acasă de 
artare şi se întoarce spre sat, socotindu şi din 
noii dătoraşii şi că dela cine ar putea să capete 
împrumut, dacă nu i-s'ar ajunge ce va scoate 
dela dătoraşi. ; 


Cînd ciurda vine pe uliţă în jos ridicînd 

colbul maï sus decît casele, vine și popa pe 
supt grădini. Preuteasa îl aşteaptă cu cina gata: 
salată dubită cu slănină friptă şi cu carne de 
porc şi găluşte cu brînză. 

După cină popa își despovorează inima. 

— Dragă, a vinit scrisoare dela Aurel. Scrie, 
că nu mai e în cancelarie la advocatul lui de 
mai nainte și cere să-i trimitem bani, cinci-spre- 
zece florini. Dar iată-o, citește. 

— Cind am vinit din grădină pentru ce ai 
tăcut cu ea? 

— Lasă-mă. Mă năpădiseră gîndurile şi nu 
Ştiam de unde să fac atiţia bani. 

— Dar acum știi? 

— M'oi duce prin sat şi doară voi putea să 
fac ceva. Alaltăieri a fost tîrg mare și oamenii 
aŭ făcut bani. M'oi duce pe la cari îmi sunt 
datori şi doară-doară . .. 

— «Doară» e fata dracului. Ştii cît de anevoie 
se scot bani la oameni. 

— Apoi —- ce a da Dumnezău! 

Popa îşi ia iarăşi bota de după uşe, își în- 
deasă pe cap pălăria de paie cu gardini late și 
pleacă în sat. In vremea asta oamenii sînt 
veniți dela cîmp şi i poți afla pe acasă. 


x 


— Catiță!... Catiţă!... Catiță-ă!... 

Nu răspunde nimeni. Dar se deschide uşa 
casei şi iese o fetiță cu un copil în brațe. 

— Nuii acasă mama. S'o dus în vecini după 
aluat, că vrea să coacă mine. 

— Du-te, fătu-meii, şi o chiamă. 

Dar Catiţa vine nechemată. 

— Bună sara, domnule părinte. 

— Sara bună. Da ce mai faci? 

— Da iacă şi eŭ, ca o femeie singură cu 
copiii ăştia după mine. 

— Numa sănătate să fie. 

— Mulţămăsc dumnitale ... Da să faci bine 
să ierți de zlotu cela, că nu ţi-l-am dus pînă 
amu. Ba cu lucru, ba cu pruncii, nici nu ştii 
cum trece ziua. Dar dacă te-o adus Dumnezăii, 
stai că ţi-l daŭ. 

Cit ai clipi doauă-trii, Catiţa Cociului intră în 
casă şi se şi întoarce cu zlotul. 

— Placă, domnule părinte. Şi să fii bun iertă- 
tor, că nam putut împlini mai de mult, după 
cum s'ar fi căzut. 

— lertăciune, Catiţă. Să mă crezi, că aşa 
îmi prinde de bine chiar amu, ca altă dată zece 
zloi. Mă ajung şi pe mine lipsele uneori 
Copii acasă, copil la şcoală. Tot omu ştie greu- 
tăţile lui. Noapte bună să deie Dumnezăii. - 

— Noapte bună, domnule părinte. 

De aci popa o ia pe uliţă în jos şi stă la 
Alexa. 

— Hoi Alexă! Alexă! 

— Hoi! 

— Sara bună să deie Dumnezăi. 

— Sara bună, domnule părinte. Da, ia pof- 
tim pină în casă. Ştii că-i fi vinit după grițarii 
cela. Amu drept că e şi cam demult, de cînd 
li-o fost terminu. Apoi ce să facem? Mi-i mai 
ierta domnule părinte, că şi greşim citeodată. 
Dar amu chiar o dat Dumnezăii de mi-se nime- 
resc. lată-i: un zlot, doi zloți, trei zloți, patru 
zloți. Patru zloți buni o fost, domnu'e părinte? 
Că n'aşi vrea să te smintesc nici pe dumniata, 
nici pe mine... Şi mulțam, domnule părinte, 
de omenie, că m'ai așteptat destul. Da las, 
că ştiii şi eŭ ce se cade. Pe Duminecă ai dela 
mine un căşuț frumos, proaspăt... Unde eşti, 
tu Ană? Ai pe aci un caş frumos? la, cată 
unu și îl dă lui Iosif, ca să-l ducă la doamna 
preuteasă, că a face oarece cu el la pruncuți 
pe ziua de Rusalii... Şi îţi mulțam, domnule 
părinte. Dumnezăuă să te alduiască. 

Dumnezăii să te ție şi pe dumniata şi eŭ 
încă îți multam. Noapte bună. 

— Noapte ușoară. 

La Alexa nu avuse multă nădejde popa, 
pentrucă îl ştia că e sgîrcitul satului. Fără bani 
nu e nici odată, dar ţine de ei ca ferul. Amu 
se vede că a apucat de a băutatare înghiţitură, 
că dacă bea cît de cit, se mai sloboade şi la 
vorbă şi la pungă. 

Popa merge mai departe pe uliţă în jos şi 
dacă n'ar fi în uliţă, doară ar juca de bucurie. 

Dacă ar mai căpăta dela Petre Sumandru 
treisprezece, şi dela lancu doi ar fi doauăzeci 
şi dela Mîndru trei, şi cu patru dela Paşca a fi 
doauăzeci şi şapte şi cu doi dela Dreana Ciun- 
tului şi cu un zlot şi cinci pițule dela Lupu. 
Dar apoi dela ceialalți! Dar ştie el bine că 
dela toți nu va căpăta. Ei. de ar avea numai 
noroc la Sumandru. 

— Dumnezău sporească laptele! Dară Petre 
pe acasă-ţi-i, Docă? 
— P'aci-s şi eŭ. 

domnule părinte ? 

— Vinii, doară mi-ai putea da griţarii ceia, 
că mi-ar fi tare sorgă de ei. 

— Vai Doamne, că dacă i-aşi avea, n'aşi aş- 
tepta eŭ si ostăneşti dumniata după ei, că ştii 
eŭ ce-i omenia. D'apol nişte grițăraşi, ce am 
făcut la tîrg, i-am b'gat în doi viței că n'am 
scăpat de cumătru mei. Numa tot nu-mi dădea 
pace, ci să-i cumpăr doi viței, ca să-mi țină 
în parte. 

— Să ai.noroc la ei. Dar mai adă-ţi aminte 
şi de mine... Dacă mi-ai putea face barem 
oarece din ei. 

— N'am, Comnule părinte. Bate-mă doamne, 
de am, doară nici de sare. Nu ştiu cu ce a 
coace muierea mine. 

— Nu te jura, Petre. Dacă nu mi-arafi?sorgă 
şi mie nu i-aşi cere. 


Cu ce vă putem slugători, 

— Cred, cred. Şi cunosc adevărat, că m'ai 
aşteptat destul. Da tomna amu nu mi-se lo- 
veşte nici cum. I face bine şi mi-i mai ierta 
pînă oi putea face iară o doi griţari. 

— Te-oi ierta. Dară amu mi-ar fi prins tare 
bine. Noapte bună. 

— Noapte bună, domnule părinte. 

De aci în colo s'a curmat norocul popii în 
sara asta. lancu e dus la lucru în Ponor şi nu 
vine pînă Duminecă. Mîndru: ba teacă, ba 
pungă, că mare şi mare. De unde nu-i nici 
Dumnezăi nu ia. Dreana Ciuntului a zis că i-a 
aduce la dimineaţă. Lupu n'are. Savu Diacului 
mare. N'are nimeni. 


Din ferestrile mici se aruncă zări slabe de 
lumină peste uliţă. De cîte ori iese popa”din 
umbră și trece prin o zare, i-se luminează fața 
albă şi îngîndurată. De nu Par cunoaşte după 
haine, ar gîndi cine îl vede, că e strigoi atita 
i este de albă fața. Cum merge de alungul 
uliții, cînii latră după dinsul, cîte-o fereastră se 
deschide şi cîte-un cap se iveşte ca să vadă 
de ce latră cînii? 

I vine în minte popii ca să între şi pela 
Solomon și apucă spre ulița «din dos». 

— Solomoane! 

— Cine mă strigă ? 

— lo-s. Vină şi mă apără de cîne. 

— Domnu părinte? ... Sara bună. Da ce 
vinturi te aduc pela noi așa tîrziii ? 

— Viu cu rugare, Solomoane. Asculta-mi-i ? 

— Cum să nu te ascult domnu mei, în ce 
mi-a fi cu putință? 

— "Mi-ar trebui nişte bani, Solomoane, să”i 
trimit la prunc în Oradea- Mare. Mi-ar trebui 
vre-o doauă-zeci de zloți buni şi nu-i am. 
Am umblat din casă în casă pela cine am şi 
ei nişte grițăraşi, da numa talerii “diştia l-am 
putut căpăta. Numa cinci taleri, şi mi-ar trebui 
o  cinci-spre-zece— doauăzeci. Solomoane, am 
vinit la dumniata că te ştiii că ai bani în toată 
vremea pe lîngă dumniata şi cred că m'ai putea 
prindori de amu pe apoi, dacă ai vrea. Fă bine, 
Solomoane, că te-oi asculta şi eii oarecînd şi 
ți-oi fi mulțămitor. 

— Da grea dare ai şi dumniata cu domni- 
şoru Aurel. 

— Grea, grea. Dar părintele ce nu face pentru 
ai săi? 

Tac amindoi. Solomon tușeşte şi îşi chibzuiește 
vorba. 

— Apol nu Ştii ce a fi, domnule părinte, că 
mam nici eŭ. 

— Cine să aibă dară, dacă nu-i avea' d-ta? 

— Hei! Amu nu-i cum era mai anţerț. Am 
ajuns vremuri slabe. 

— VremurileQsînt învristate, şi bune,aşi rele. 
Fiezvremurile Tcum * sor?fi, numai "oamenii “cei 
buni să nu piară. Da, spune, fără glumă, nu-mi 

poți face de rînd nici cum? Îți vind pe Bujo- 
rița, numa îmi caută bani. Ştii că-i fel bun. 

— Eŭ n'am la mine, pînă în ziuă voiii trece 
dealu pînă la văru-meiă în Căpruţa, doară va 
avea el. 

— Fă ce-l putea Solomoane, că tare mi-ar 
fi de sorgă. 

— Om încerca, dle părinte. Om încerca. 

Silvia şi Mihai s'aă culcat. Preuteasa cu 
Valeria așteaptă pe prispă pînă tirziăi, cînd vine 
popa din sat. 

— Cum al umblat, puiule? 

— lată cinci florini. Unu dela Catita Co- 
clului, patru dela Alecsa. Dreana Ciuntului a zis 
că a vini cu cei doi florini mîne dimineaţă. 

— Numai de ar vini. Dar dela ceilalți n'ai 
putut scoate? 

— Nu. 

— Ce să facem de ceialalți bani? 

— Aï vrea tu, ca să vindem pe Bujoriţa? 

— Cum să dăm noi pe Bujoriţa dela casă? 
Suraia e bătrină şi noi rămînem fără vacă, dacă 
o dăm pe Bujoriţa. Ne stricăm prea tare așa. 

— Văz eŭ bine, că ne stricăm, şi mă tem că 
totuşi va trebui să o vindem. Purceii nu-i ia 
nimeni acum. La toamnă ori la iarnă vor avea 
preţ, vom plăti darea cu ei, îi vor trebui şi lui 
Aurel bani, şi ne vom cumpăra şi nouă cite 
ceva pentru iarnă. 

— Mi-ar fi şi jale, ca să mă despărţesc de 
Bujorița, cînd mă gindesc, cum i daŭ copil 
coji şi o nineră. (desmeardă.) 

— De nevoie multe faci ce nu ai face de 
vole bună. 

Preuteasa tace. Tace și popa. Ce să mai zică ? 

Valeria tace şi ea. Dar tăcerea aceasta o apasă 
la suflet. Mintea ei îşi închipuieşte toate gîn- 
durile grele, cari îl frămîntă pe tată-săii şi pe 
mamă-sa și toată întristarea și îngrijorarea lor 
se adună în inimioara el şi o silesc să bată 
iute-iute. .. . 

Valeria grăieşte cu glasul sfiicios şi tremu- 
rător. 

— Tată. Vecinul are bani. Oare nu ni-ar da 
împrumut așa, ca ori să-i întorci banii, ori să 
faceţi tirg pe Bujoriţa şi să i-o dal pe ea, dacă 
nu ai avea banii pînă la termin? 

— Aşa, aşa. Să nu o vinzi de-odată. Doară 
ni-a ajuta D-zăi şi într'o săptămînă, două, vei 
mai putea face și întoarce ceva. 

— Bine zice Valeria. Mă şi duc să văz. 

Mergind, chipul rotund şi dulos al Valeriei 
joacă mereŭ in mintea popii. 

— Odorul meii! De grabă cunoaşte ea toate 
năcazurile. 

Popa vine cam grăbit din vecini. A zăbovit 
mult, că îl ținu Melentie cu vorbele. Bani i-a 
dat Melentie dintro vorbă şi acum nu îl mai 

încape bucuria pină cînd nu-i va arăta preu- 
tesel. 

— Acum e bine. 

— AL căpătat? ' 

— Căpătat. Să-l alduiască Dumnezău, că n'a 
aşteptat, ca să mă rog de două ori. 

— Dar şi noi am căpătat ceva. 

— A fost Dreana? 

— Ba Florica lancului. Zice că a fost vorbit 
cu bărbatul, ca să-i deie Duminecă, dar dacă 
a văzut că ni-s de lipsă chiar acum, s'a gîndit 
şi a luat împrumut pînă cînd îl va vini băr- 
batul dela lucru. 

— Apoi acum avem mai mulți de ciţi ne tre- 
buiaii. .. Dar nu-i nici o supărare. Dacă ar da 
D-zăŭ aşa de bine ca să-mi aducă și Dreana, 
i duc 'napoi pe cel dela Melentie şi ne las 
numai un florin ori doi, că trebue și pentru 
poştă. 

Cînd s'ar gîndi aï popil, ca să meargă la 
culcare, portița dela uliţă se mal deschide odată. 

— Cine să fie oare, aşa tirziă ? 

— Bună sara să dele Dumnezăi. 

— Sara bună. D-ta ești Petre? Ce mă sparil 
în capul nopții? 

— Ba d-ta m'ai spăriat pe mine, că nu pu- 
team durmi, pînă nu mă gîndil să vin încoace. 

— Auzi, auzi, 

— Domnule părinte, io am păcătuit în sara 
asta. Cunosc io, că am păcătuit. lo aveam banii 
aceia în ladă. Tumna treisprezece zloți buni. 
Și am zis cătră dumniata că nu-i am, pentru 
că erau din preţul vițeilor și trebuie să-i dai 
Miercuri omului mei, cu care am făcut tirgul. 
Ba ni-a fost vorba aşa că poate a vini el pină 
în sărbătorile astea cu paşuşurile și să-i dai 
atunci. lo te-am minţit, domnule părinte, că 
banii i aveam, după cum spui. Da apoi m'am 
gîndit şi o zis şi Doca așa, ca să ţi-i aduc 
că vedem că și dumnitale ţi-i lipsă şi trebue 
sa te ascultăm amu dară, după cum ne-ai 
ascultat şi dumniata, că ne-ai așteptat de atita 
vreme. Fii bun iertător, domnule părinte. Apoi 
cu omu meii m'oi împăca io, că Mercuri oi 
mai duce nişte sumane şi oi duce și grîu şi 
totuşi moi plăti. 

— I face că ajută Dumnezău. 

— PD'apoi oare ce să fac, domnule părinte, 
că io m'am scăpat de m'am şi jurat, că n'am 
banii, şi lo cu ei în ladă, tumna atiţia, triispre- 
zece, bani buni? Tare mare păcat mi-a fi? 

— Ştii bine, că jurămîntul e păcat mare. 
Dar ce ai jurat dumniata nu'i aşa ca şi cînd 
jori în capu oare-cui spre stricăciune. Apoi 
dumniata nici nu te-ai gindit ce grălești cînd 
al jurat. 

— Bine zici, că multe scoate omu din gură, 
ce mar trebui să scoată. 

— ară dacă îţi cunoşti păcatul şi te pocă- 

leşii, Dumnezăi te iartă. Dumnezău e bun şi 
iartă multe. Zi un tatăl nostru, pune'ți de gînd 
că altă-dată te'i păzi mai bine, ca să nu te 
apuce gura pe dinainte şi dă ceva la Sfinta 
Maică Biserică pentru mîngăterea sufletului du- 
mniei-tale, o lumină, că la Dumnezăii jertfa 
mică e primită ca şi cea mare, numai să se 
deie cu inima curată. 

— Îţi mulţam, domnule părinte, de vorbele 
cele frumoase. Amu mă duc mai hodinit. 

Satul doarme de mult şi la ferestrele popii 
se stinge acum cea din urmă zare de lumină. 

Popii nu i vine somn, dar i vin gînduri 
multe, gînduri mulțumite şi senine. 

lacă, Dumnezăii a rinduit cum e mai bine. 
Bani are acum destul. Ca dimineață va merge 
la poștă. Poimîne Aurel i-a primi. Aşa de gra- 
bă nu i va aştepta nici el, căci ştie cît de 
grec să fac banii de acasă. Cu banii aceştia 
va mal trăi el vre-o două săptămîni ori și mai 
mult. Pînă atunci doară și-a mai cîştiga şi ei 
Iarăşi ceva. 

Și se înşiră gindurile popii, multe, fără sfir- 
şit, pînă departe în zările de aur ale unui vi- 
itor mai bun. Îl vede pe Aurel cu diploma de 
doctor în drepturi, îl vede advocat tînăr .... 
Dacă va aduce Dumnezăii vremile acelea şi a 
căuta vre-o fată, pe care să o ia în căsătorie: 
Lucreția domnului protopop, ori Victoria pri- 
marului din Beiuş, ori pe cine va vrea Aurel, 
că el își va trăi viața cu ea, numai să fie din 
familie cinstită. Zesire dacă va fi, bine le va 
prinde, dar și fără zestre, numai dragoste să 
tie şi darul lui Dumnezeii, că din ce să tră- 
iască va face Aurel, ca advocat în Cremenea. 
Cuminte e băiatul și apoi îl cunoaşte întreg 
ținutul, ba neamuri, ba prietini .... Se vede 
popa în gînd la casa lui Aurel, încunjurat de 

nepoți. Şi cind i vine odată, să se întoarcă, 
se întreabă, oare durmit-a, visat-a? Căci prea 
alevea i-se păruseră toate, la cîte a gîndit. Ei, 
cind va aduce Dumnezeii şi vremea acea? El 
va putea muri, hodinit în orí care clipă, dînd 
mulțămită lui Dumnezeii pentru toate, de cari 
l-a învrednicit. Dar şi mai mult i-ar fi drag 
atunci, ca să trăjască şi să se desfăteze. 

Nu doarme încă nici preuteasa. Toate gin- 
durile și toate bucuriile bărbatului ei le visează 
și ea cu ochii deschişi. 

Popa se gîndeşte ca să o întrebe dacă doar- 
me, ori nu, dar se teme ca să nu o deştepte 
din somnul cel dintii şi tuşește odată, de două 
ori încet. 

— Tu nu dormi încă? 

— Nu. Nici tu? 

— Nu ştiu ce e, că nu mi-e somn. Poate 
pentrucă ne-am culcat așa de tîrziù. 

— Dragă, mîne dimineaţa am de gînd să te 
trimit la Cremenea. Vreai? - 

— Dar pentru ce? 

— Să pui la poştă banii lui Aurel. 

— Dar în Ponor nu se pot pune? 

— S'ar putea. Dar dacă ne aduce și Dreana 
banii, ţi-oi da să mai cumperi ce știi tu că ne 
trebuie. Du-o și pe Valeria şi i cumpără o pă- 
lărie, că mă gîndeam de mult la asta. Vin va- 
canțele. Poate va veni și Aurel acasă pe vre-o 
săptămînă-două ori şi mal mult. Mai vin prie- 
tini de-al lui. Ne-om mai mişca şi noi de aca- 
să, că destul nu ne-am mişcat toată primă- 
vara, cît a fost tina cea mare. 

Valeria nu visează ce veste o așteaptă la 
dimineaţă. 

Popa și preuteasa vor adormi eï pînă dimi- 
neaţa. Dar cind? Asta nu pot spune, pentru-că 
bucuria alungă somnul tot așa, ca supărarea. 

CRONICĂ ŞI NOTIŢE. 


Adunarea «Astrei» la Timișoara. «Răvașul> din 
Cluj a făcut «o abatere dela linia de conduită» ce-a 
observat-o cu o severitate benedictină pînă acuma, şi 
a publicat «chiar fără voie» un raport «Dela Timişoa- 
ra», prin care a «lurburat dulcea armonie a vorbelor 
poale» ce s'au scris despre acea adunare în celelalte 
ziare ale noastre. 

Și a făcut bine că s'a hotărît să tulbure armonia. 
Bine, fiindcă tot ce spune raportul e adevărat în cea 
mai mare parte. lar adevărul trebue respectat mai pre 
sus de toate. Presupunem că raportorul nu sufere de 
«marea boală rominească>, că nu interesul îngust e 


substratul convingerilor sale și că nu are nici o 
aventură de aplanat în reședința Asociaţiunii. În acest 
caz sîntem măguliţi de fericita coincidenţă în vederi, noi 
cari în numărul 18 ai revistei noastre am scris un raport 
despre adunarea Asociaţiunil la Timişoara, pe care «Rev.» 
îl relevă cu multă bunăvoință, fiindcă şi dinsul tulbură 
laudele «unanime» ale ziarelor noastre. Not, cind am 
scris acel raport, nu ne-am gindit decit la adevăr, pe 
care nu l-am prezintat în toată goliciunea lui, fiindcă 
am avut în vedere circumsianțe atenuante hotăritoare. 
Cind am sta să judecăm serios mișcarea noastră cul- 
turală — care pe nol ne preocupă — şi am analiza 

sever manifestările el, ar trebui să ajungem la consta- 
tări, cari nu ne-ar măguli de loc, dar nici nu ne-ar fo- 
losi. Ziaristica noastră observă o «linie de conduită» 
prea de tot consecventă, cînd e vorba să-și spună cu- 
vintul asupra unei prestaţiuni culturale. O face din mo- 
tivele cari ne-aii reținut şi pe noi să fim prea aspril, 
anume: Forţele noastre sînt risipite, ne lipsește uni- 
tatea călăuzitoare în toate mișcările, fie culturale fie po- 
litice, sintem expuşi la atîtea ademeniri şi creștem în 
împrejurări atit de nefavorabile încît lipsa unei acţiuni 
comune şi conștiente m'are să surprindă pe nimeni. 
În astfel de stări a lucrurilor, iniţiativa privată şi buna- 
voinţa — dacă nu şi altceva — sînt factorii principali 
care îndeamnă la muncă. lar față de aceste nu poţi fi 
decit binevoitor. Prin urmare şi critica, care nu e o 
abatere dela linia de conduită a aceste! reviste, încă 
trebue să fie binevoitoare. — Chestiunea secretariatului 
prim dela Asociaţiune e una din cele mai nefericite, cu 
care, însă, trebuie să ne împăc m noi cei, «necompetenţi», 
fiindcă lupta împotriva amazoanelor nare aici o şanză 
de reușită. Dacă comitetul central a găsit de cuviință 
să recheme pe di D. — cu care, întreacăt fie zis, 
navem nimic ca persoană — rechemat să fie! Energia 
și conştiințiozitatea fruntașuiul factor al Asociaţiunel, 
nădăjduim, că va limpezi atmosfera ei nebuloasă și ro- 
mantică. — De altfel noi avem o ziaristică serioasă care 
va şti să-și spună cuvîntul mai cumpănitor în chestiu- 
nile de cari e datoare să se intereseze și să le lămu- 
rească. 


Sapienti sat. Codru. 


+*+ 

Teatru romîn la Braşov. Harnicul bursier 
al «Societății pentru Fond de teatru romîn», 
dl Zaharie Bîrsan a făcut un bun început, dînd 
cu o trupă de diletanți o reprezentație teatrală 
la Braşov. Din raportul, cu pricepere scris, al 
«Gazetei Tr.» vedem că reprezentația a reuşit 
splendid şi că publicul azistent a rămas încîn- 
tat de prestațiunile debutanților. Dl Birsan ar 
face un mare serviciù cauzei, cărela şi-a dedi- 
cat viața, dacă ar aranja în mai multe oraşe 
astfel de reprezentații. Comitetul Fondului de 
teatru de sigur l-ar sprijini în misiunea lui de 
a educa pe diletanţi şi de-a ridica nivoul pre- 
stațiunilor dramatice dela noi. Aceasta ar fi și 
o pregătire şi o esperiență pentru alcătuirea de 
maï tîrziii a unei trupe ambulante. 


* k k 


Cronică străină. La espoziția universală din St. 
Louis a stirnit admiraţie generală o statuetă de bronz 
(35 cm. de înaltă) a sculptorului german Walter Lo- 
bach din Charlottenburg. Această statuetă, care a fost 
distinsă şi la espoziţiile de artă din Berlin, Drezda şi 
Minchen, reprezintă figura marcantă a marelui istorio- 
graf Theodor Momsen. O Auguste Frederic Bartholdy, 
unul dintre cei mai marcanţi reprezentanţi ai sculpturii 
moderne, a repaosat în vîrstă de 70 ani la Paris. Bar- 
--0ldy iubia dimenziunile uriaşe. Afară de multe alte 

Crucifixul de Michelangelo. 


statui-colosuri, a creat celebra statuile a «Libertății» 
din portul New-York. Zeița libertăţii, o figură maie- 
stoasă turnată din bronz si înaltă de 46 metrii, ţine în 
mîna stîngă o făclie, care asemenea diademel din pă- 
rul zeiţei, răspîndeşte în depărtări mari orbitoare lu- 
mină electrică. Statuia aceasta a fost dăruită Americe 
da cătră poporul francez la 1886. O Profesorul Henry 
Thode (Heidelberg) a făcut de curind o descoperire ce-a 
umplut lumea artistică de bucurie. În biografia maestru- 
lui pictor italian Michelangelo, publicată la 1553, se 
face pomenire de un crucifix sculptat în lemn și dă- 
ruit de către Michelangelo stareţului dela Santo Spi- 
rito în Florenţa. Opera asta pînă acum trecuse de pler- 
dută pentru veci. Cu prilejul une! călătorii, numitul pro- 
fesor o descoperi însă în mănăstirea dela Santo Spi- 
rito, aşezată între alte două crucifixe. O Nizza, ora- 
şul cerului veșnic senin, a serbat zilele trecute 
amintirea unei poete vechi, de care pe vremea sa vorbi- 
seră cu admirațiune Lamartine, V. Hugo, Chateaubri- 
and, Dumas şi alții. Agata Sofia Sasserno (1814—1860) 
sati cu numele ei de scriitoare Desbordes-Valmore, a 
fost poeta libertăţii. De libertatea și independenţa pa- 
triei sale (Italia) visa în toate versurile e! duioase, cari 
i-ai cîștigat numele de Sappho dela Nizza. O În toam- 
nă la teatrul comunal din Graz s'a prezentat opera 
întitulată «Gemma» a contelui Géza Zichy care a fost 
reprezentată cu mult succes la opera din Budapesta şi 
Praga. Directorul teatrului din Graz a răspuns că în 
vederea demonstrațiilor ostile, ce s'aii făcut în anil din 
urmă în Ungaria contra reprezentaţiilor germane, el ca 
şef al unul institut artistic german refuză din piineipin 
a primi opera unui compozitor maghiar. 


>> 

CĂRŢI ŞI REVISTE. 


(Dări de seamă şi notițe bibliografice.) 


«Sămănătorul» numărul din urmă 39, ne face onoarea 
ca întrun aiticol special, scris de distinsul tinăr V. 
Cioflec, să se ocupe cu redactorul nostru responzabil, 
dl Octavian Goga. — «cu adevărații noştrii scriitori, fră- 
mintătorii limbii, cari în decursul vremil aŭ sporit cu 
partea lor de talent tezaurul poeziel romîne și cărora 
le datorim independenţa noastră literară, — am ajuns 
la realizarea unul aşa mare număr de bogate şi felurite 
calităţi, încît cine ar vrea să intre azi în literatură, tre- 
bue să aducă nout însușiri, frumseți necunoscute încă, 
merite de acele cari, din capul locului, fără clintire, ves- 
tese pe scriitorul bun de miine», începe articolul, care 
urmăreşte ţinta să prezinte şi celor ce nu citesc «<Lu- 
ceafărul», pe poetul Octavian Goga. Drept dovadă a 
puterii sale poetice reproduce, comentindu-le cu com- 
petință, mat multe poezi! apărute în «Luceafărul». (Cu 
acest prilej mai amintim şi de elogiosul foileton scris 
acum cîteva săptămîni tot de spre di Goga, de Ilarie Chendi 
în «Voința Națională» din București.) — În același nu- 
măr dl Iorga publică nişte preţioase impresii! de călă- 
torie : Privelişti dela hotarele noastre: Ada-Cale. Gă- 
sim o poezie frumoasă de d-na Natalia Josif şi una 
(traducere din Gottfried Keller) Cîntecul lui Pan de Şt. 
O. Iosif. — D-na Constanţa Hodoș semnează o intere- 
santă nuvelă: «Brâfara.» Urmează apoi o bogată Cro- 
nică despre cărți şi reviste. 

++ 

lon Arginteanu, Istoria Rominilor Macedoneni, din 
timpurile cele mai vechi pînă în zilele noastre. Bucu- 
rești 1904, un volum în 80 de 332 pp. Depozit la Li- 
brăria C. Sfetea. (Peţul 5 lel.) 

E prima carte care ne povestește sistematic trecutul 
fraților nostri Macedoneni. Ca în orl ce lucrare începătoare 
e firesc, ca expunerea evenimentelor să fie ici-coalea 
eronată și incompletă. Cu toate acestea lucrarea dlui 
Arginteanu e de-o netăgăduită valoare, care face cinste 
autorului harnic şi cu dragoste de neam. Cercetările 
viitoare şi observaţiile binevoitoare ale celor chiemaţi, 
credem, că vor da prilej autorului ca să desăvirşască 
munca începută. 

LI E 

Geografie, tom. 1. Regatul Ungariei după D. Laky de 
D. Făgărășani şi S. Moldovan, Brașov, 1904. Editura 
lui H. Zeidner. Preţul: leg. 2 cor. 

+ ++ 

Reuniunea învăţătorilor romini dela şcoalele popo- 
rale din protopresbiteratele Arad, Chișineă, Şiria, Bo- 
roşineii, Buteni, Radna şi Hălmagii, a încredințat pe 
vicepreședintele ei Iosif Moldovan cu «elaborarea» unui 
Organ periodic-oficios, din care a apărut Nr. 1 şi 2. În 
acest organ ar trebui să se publice și conferențele ce 
se citesc la adunări, prin aceasta organul ar fi de in- 
teres în cercuri mai largi. 

++ 


PROPRIETATEA I$ EDITURA REDACŢIEI. 

Petrea Danilescu, Album de îlori, versuri, București 
Socecu &. Cie. 


Florile nu sînt tocmai pe sprinceană alese şi poate 
nu era nici o pagubă, dacă nu se mai aduna într'un 
album. Noi «Frumoasa revistă», regretăm din inimă, că 
nu găsim nici un epitet pentru proslăvirea autorului. 
Poate îl vom găsi cu ocazia viitorului volum, care, spe- 
răm, că va fi frumos... ca şi iluziile de poet ale fu- 
bitului autor. 


POȘTA REDACŢIEI. 


Cerem scuzele cetitorilor nostri pentru regretabi- 
lele greşeli de tipar, ce s'aii străcurat în «Cronica străină» 
a numărului nostru din urmă. Cauza e un mic accident 
tipografic, obvenit în momentul din urmă. 


Dș. V. E. R. Traducerile sînt la redactorul nostru 
responzabil, care acum e absent. Îndată după sosirea 
lui, îți vom da răspuns în merit. 


Sixtus. Vorbe multe și umflate. In fond proză rimată 
— slab. 


Melas. «Ei» e drăguță, o recunoaștem bucuros. Am 
avea însă o nepretenţioasă observare şi propunere. D-ta 
îți dedici poeziile «Eï» şi ni-le trimiţi noauă. Nu s'ar 
putea face în oare care chip întors? Să ni-le dedici 
noauă şi să-i-le trimiţi «El.»? 

Anonimă. Am umblat cale şi vale pină, am dat de 
omul nostru. Cu slirpirea perişorilor de pe obraji (prin 
electricitate) în Budapesta, și pe cît ştim în Ungaria tn- 
treagă, numai specialistul cosmetician dr. Emil, Weyner 
se ocupă. Adresează-te lui. [Locuinţa: Fiirdâ-u. 8.] 


Romeo. | dăm loc și acesteia, nădăjduind însă, că 
frumoasa lulieta nu se va încrede.., 
Gura-ţi dulce e altarul, 
Jertfa e sărutul mei, 
Eŭ sînt popa, popă dornic 
Să jertfesc mereu, mere... 
I. G. Bp. Regretăm foarte mult hotărirea Dvs. de a 
rămînea necunoscut. 


Poşta Administraţiei. 


D-şoara Leontina Macelar, Kis-Apold. Cele două 
numere din urmă ni S'aii retrimis cu observarea: els- 
meretlen helyre távozott.» Vă rugăm să ne comunicaţi 
adresa noauă. Abonamentul e achitat pină_la 1 Ianuarie 
1905. 


APARE: ABONAMENTUL: 
La ! și 15a fiecărei luni, stil v. Pe i an 12 cor, pe jumătate 
Preţul unul esemplar 50 bani. de an 6 cor. 


bani. Pentru 'străinătate 1an 16 franci 

